open-index/open-wikipedia-markdown huggingface dataset:
Suomen Palloliiton 50-vuotisjuhlaturnaus

**Suomen Palloliiton 50-vuotisjuhlaturnaus** oli 18.–19. kesäkuuta 1957 järjestetty neljän maan jalkapalloturnaus, jonka ottelut pelattiin Helsingissä, Tampereella ja Turussa. Siihen osallistuivat isäntämaa Suomen lisäksi Norjan, Ruotsin ja Tanskan jalkapallomaajoukkueet. Turnauksella juhlistettiin vuonna 1907 perustetun Suomen Palloliiton 50-vuotista toimintaa. Vastaavanlaisia kutsuturnauksia järjestivät myös muiden pohjoismaiden jalkapalloliitot. Tanskan jalkapalloliitto täytti 50 vuotta 1939 ja Norjan 1952, Suomen osallistuessa molempien maiden turnauksiin.

SPL:n alaisuuteen kuului vuoteen 1972 saakka myös jääpallo. Lajin ensimmäiset maailmanmestaruuskilpailut järjesti Palloliitto Helsingin Olympiastadionilla helmi-maaliskuussa 1957 niin ikään SPL:n 50-vuotisjuhlan kunniaksi.

## Turnaus
Turnauksen välierissä kohtasivat Ruotsi ja Norja sekä Suomi ja Tanska. Turussa pelattu Ruotsin ja Norjan välinen ottelu päättyi 90 minuutin jälkeen maalittomana, joten loppuotteluun menijä ratkaistiin kolikonheitolla. Toisessa välieräottelussa Suomi kukisti Tanskan maalein 2–0. Helsingin Olympiastadionilla pelattu loppuottelu päättyi jatkoajan jälkeen Ruotsin 5–1-voittoon, kun joukkue teki viimeisen 11 minuutin aikana neljä maalia.

Joidenkin otteluiden yleisömäärät eroavat lähteistä riippuen; Norjan jalkapalloliitto ilmoittaa tilastoissaan Ruotsi–Norja-ottelun yleisömääräksi 8 600 ja pronssiottelun 3 500.

## Välierät

----

## Pronssiottelu

## Loppuottelu

### Kokoonpanot

;Suomi

;Ruotsi

## Lähteet
Victoria Yagling

**Victoria Yagling** (, *Viktorija Borisovna Jagling*, s. 14. toukokuuta 1946 Moskova – 1. elokuuta 2011 Helsinki) oli venäläis-suomalainen sellisti ja säveltäjä, joka toimi opettajana Sibelius-Akatemiassa. Hän eli ja työskenteli Neuvostoliitossa vuoteen 1990 saakka, jolloin muutti Helsinkiin poikansa, pianotaiteilija Victor Chestopalin kanssa.

Yagling opiskeli sellonsoittoa Mstislav Rostropovitšin ja sävellystä muun muassa Dmitri Kabalevskin johdolla Moskovassa. Hän voitti ensimmäisen palkinnon Gaspar Cassadó -kilpailussa Firenzessä 1969 ja seuraavana vuonna toisen palkinnon Tšaikovski-kilpailussa Moskovassa ja teki huomattavan solistiuran. Eräs hänen oppilaistaan on suomalainen sellisti Sennu Laine.

Yaglingin sävellystuotantoon kuuluu kolme sellokonserttoa, sarja sellolle ja jousiorkesterille sekä useita sonaatteja. Hän sävelsi myös vokaalimusiikkia Anna Ahmatovan ja Arseni Tarkovskin teksteihin.

Yagling levytti useita albumeja neuvostoliittolaiselle Melodija-levy-yhtiölle vuosina 1970–1986, mukaan lukien oman sarjansa sellolle ja jousiorkesterille 1983 ja ensimmäisen sellokonserttonsa 1986. Vuonna 2000 julkaistiin äänilevy hänen toisen sellokonserttonsa kantaesityksestä Moskovassa 1984; siinäkin hän toimi itse solistina.

## Lähteet
Tekijärengas

Algebrassa **tekijärengas** eli **jäännösluokkarengas** on renkaaseen liittyvä käsite. Sen mukaan renkaan *R* ideaalin *I* avulla voidaan muodostaa tekijärengas *R*/*I*, kun yhteen- ja kertolasku määritellään asettamalla (a+I)+(b+I)=(a+b)+I,\quad (a+I)(b+I)=ab+I.

## Lähteet

## Kirjallisuutta
*
Tervajärvi

**Tervajärvi** voi tarkoittaa seuraavia:

* Tervajärvi (), kylä Lahdenpohjan piirissä Karjalan tasavallassa Venäjällä
* Tervajärvi, Teerijärvi (), entinen kunta Pohjanmaalla
* Tervajärvi, järvi Asikkalan Niinistöllä
* Tervajärvi, järvi Hämeenkyrössä
* Tervajärvi, järvi Ikaalisissa
* Tervajärvi, kuivatettu järvi Jyväskylän Tikka-Mannilassa
* Tervajärvi, järvi Jämsässä lähellä Kavalan kulmakuntaa
* Tervajärvi, järvi Jämsän Patajoella
* Tervajärvi, järvi Jämsän Sammallahdella
* Tervajärvi, järvi Kangasalla
* Tervajärvi, järvi Keuruulla
* Tervajärvi, järvi Kouvolassa
* Tervajärvi, järvi Kuhmoisten Karklammella
* Tervajärvi, järvi Kuhmoisten Portaan kylässä
* Tervajärvi, järvi Lempäälässä
* Tervajärvi, kuivatettu järvi Lempäälässä edellisen vieressä
* Tervajärvi, järvi Luumäellä
* Tervajärvi, järvi Mäntyharjussa
* Tervajärvi, järvi Padasjoella
* Tervajärvi, kuivatettu järvi Parkanon Jylhänkylässä
* Tervajärvi, järvi Parkanon Luomankylässä
* Tervajärvi, järvi Pellon Konttajärvellä
* Tervajärvi, järvi Pellon Lankojärvellä
* Tervajärvi, järvi Pihtiputaalla
* Tervajärvi, järvi Porvoossa
* Tervajärvi, järvi Posiolla
* Tervajärvi, järvi Ristijärvellä
* Tervajärvi, järvi Rovaniemellä
* Tervajärvi, järvi Ruovedellä
* Tervajärvi, järvi Sastamalassa
* Tervajärvi, järvi Suomussalmella
* Ala-Tervajärvi, järvi Hyrynsalmella
* Ala-Tervajärvi, järvi Hämeenkyrössä
* Ala-Tervajärvi, järvi Suomussalmella.
* Etelä-Tervajärvi, järvi Mäntyharjussa
* Iso Tervajärvi, järvi Kouvolassa
* Iso Tervajärvi, järvi Orivedellä
* Iso Tervajärvi, järvi Tervossa
* Iso Tervajärvi, järvi Ylöjärvellä
* Pieni Tervajärvi, järvi Tervossa
* Vähä Tervajärvi, järvi Kouvolassa
* Vähä Tervajärvi, järvi Ylöjärvellä
* Ylä-Tervajärvi, järvi Hyrynsalmella
* Ylä-Tervajärvi, järvi Mäntyharjussa
* Ylä-Tervajärvi, järvi Suomussalmella.
FS Antarès (M770)

**Antarès** (runkonumero M770) on Ranskan laivaston 1993 palvelukseen otettu Antarès-luokan miinantorjunta-alus ().

## Valmistus

Alus tilattiin Boulogne sur Meristä Socarenamilta, missä köli laskettiin 8. joulukuuta 1992. Se laskettiin vesille 4. kesäkuuta 1993 ja otettiin palvelukseen vielä saman vuoden lopulla 15. joulukuuta.

## Palvelus
Alus modernisoitiin 7. joulukuuta 2005, jolloin sen kaikuluotain vaihdettiin Thales DUBM-44:ään. Se oli 2014 palveluksessa Brestissä.

## Lähteet

*

### Viitteet
FS Aldébaran (M772)

**Aldébaran** (runkonumero M772) on Ranskan laivaston 1995 palvelukseen otettu Antarès-luokan miinantorjunta-alus ().

## Valmistus

Alus tilattiin Boulogne-sur-Meristä Socarenamilta, missä köli laskettiin 15. marraskuuta 1993. Se laskettiin vesille 11. helmikuuta 1994 ja otettiin palvelukseen 10. maaliskuuta 1995.

## Palvelus
Alus modernisoitiin 7. joulukuuta 2005, jolloin sen kaikuluotain vaihdettiin Thales DUBM-44:ään. Se oli 2014 palveluksessa Brestissä.

## Lähteet
*

### Viitteet
Victor Chestopal

**Victor Chestopal** (; s. 1975 Moskova) on venäläissyntyinen suomalainen pianisti.

Chestopal syntyi Neuvostoliitossa kulttuuriperheeseen, jossa isä oli filosofian professori ja äiti sellisti ja säveltäjä Victoria Yagling. Chestopal aloitti piano-opinnot kuusivuotiaana Gnessinin musiikkikoulussa ja siirtyi sitten Tšaikovski-konservatorion yhteydessä toimivaan Keskusmusiikkikouluun muun muassa Mihail Pletnjovin oppilaaksi. 12-vuotiaana Chestopal debytoi orkesterin edessä soittamalla Mendelssohnin 1. pianokonserton.

Vuonna 1990 viisitoistavuotias Chestopal muutti äitinsä kanssa Suomeen, jossa äiti alkoi opettaa ja poika opiskella Sibelius-Akatemiassa. Chestopal valmistui Erik T. Tawaststjernan luokalta ja opiskeli samanaikaisesti myös Lazar Bermanin johdolla Italiassa ja Saksassa. Hän sai Suomen kansalaisuuden 1997.

Vuonna 1994 Chestopal tuli toiseksi Maj Lind -pianokilpailussa ja oli seuraavana vuonna finalistien joukossa Brysselin Queen Elizabeth -kilpailussa. Vuonna 2009 hän suoritti Sibelius-Akatemiassa tohtorintutkinnon, jonka viidessä konsertissa hän esitti pianokirjallisuuden kulmakiviä kuten Bachin *[[Goldberg-muunnelmat]]*, Beethovenin *[[Pianosonaatti nro 29 (Beethoven)|Hammerklavierin]]* ja Schubertin viimeisen B-duurisonaatin.

Chestopal on kysytty esiintyjä erityisesti Belgiassa, jossa hän on vuosittain pitänyt myös mestarikursseja Liègen yliopistossa. Hän on opettanut myös Ostravan yliopistossa ja Janacek-konservatoriossa Tšekissä.

Chestopal on levyttänyt Musorgskin *[[Näyttelykuvia|Näyttelykuvat]]* ja Rahmaninovin *Corelli-muunnelmat*.

## Lähteet
Cityvarasto

**Cityvarasto Oyj** on suomalainen pienvarastoja vuokraava ja muuttotoimintaa tekevä listayhtiö, joka on toiminut vuodesta 1999 lähtien. 

Cityvarasto kuuluu maailmanlaajuisesti siihen pienvarastoyritysten pieneen ryhmään, joilta pienvaraston voi vuokrata verkkokaupasta. Cityvarasto voitti vuonna 2011 FEDESSAN (The Federation of European Self Storage Associations) Innovation of the year-palkinnon. Kasvu Open 2016 -kilpailussa Cityvarasto sijoittui kahdeksan parhaan joukkoon. Vuonna 2017 Cityvarasto valittiin vuoden helsinkiläiseksi yritykseksi.

Cityvaraston liiketoiminnan ydin on kiinteistöjen ostaminen ja muuntaminen moderneiksi pienvarastohotelleiksi. Yhtiö on noin 27&nbsp;%:n markkinaosuudellaan ja 62 pienvarastotoimipisteellään sekä noin 140&nbsp;000 neliöllään Suomen suurin pienvarastoyhtiö (vuonna 2021). 

Cityvarasto osti helsinkiläisen Ja-Ki Muutto Oy:n tammikuussa 2026 ja laajentaa sillä muuttopalvelutoimintaansa. 

## Liiketoiminta Suomessa

Cityvarastolla on 62 pienvarastotoimipistettä seuraavissa kaupungeissa: 
* Helsinki (13 toimipistettä)
* Espoo (6 toimipistettä)
* Järvenpää
* Kerava (2 toimipistettä)
* Tampere (4 toimipistettä)
* Vantaa (3 toimipistettä)
* Turku (3 toimipistettä)
* Naantali
* Jyväskylä (3 toimipistettä)
* Lahti (2 toimipistettä)
* Oulu (4 toimipistettä)
* Kuopio (3 toimipistettä)
* Seinäjoki
* Pori
* Hyvinkää (2 toimipistettä)
* Hämeenlinna 
* Rovaniemi
*Kotka
*Kouvola (2 toimipistettä)
*Lappeenranta
*Joensuu
*Savonlinna
*Ylöjärvi
*Salo (3 toimipistettä)
*Tuusula

Pienvarastojen lisäksi Cityvarasto vuokraa postilokeroita, muuttolaatikoita,teräsverkkovarastoja, merikontteja, toimitiloja sekä tarjoaa pienvarastovakuutusta asiakkailleen.

## Pörssihistoria
Cityvarasto listautui Nasdaq First North Growth Market -markkinapaikalle syksyllä 2025 listautumisannin ja -myynnin jälkeen. Osakkeen merkintähinta oli 16 euroa. Kaupankäynti Cityvaraston osakkeella alkoi 3.10.2025. Kaupankäyntitunnukseksi tuli CITYVA. 

## Lähteet

## Aiheesta muualla
* https://cityvarasto.fi/
Hannes Malin

**Hannes Malin** (myöhemmin *Malisto*; 29. toukokuuta 1889 Heinola – 4. tammikuuta 1950 Helsinki) oli suomalainen kuvataiteilija, jonka työt ulottuvat alttarimaalauksista koristemaalauksiin sekä julisteisiin ja muuhun käyttögrafiikkaan. Malin tunnettiin kirkkojen (muun muassa Kärsämäen kirkko) ja koulurakennusten entissöijänä ja koristajana. Hän entisti myös temperamaalauksia ja ikoneita sekä puhdisti kuparipiirroksia.

Malin opiskeli Helsingin Taideteollisuuskoulussa sekä maalausta taiteilija Bruno Hahlin johdolla. Vuonna 1914 Malin tutustui linoleikkaukseen ja osti siihen välineet Leipzigin messuilta. Hän piirsi menetelmällä merkkejä, yli 20 julistetta, kirjelomakkeita, kuvituksia ja kansia.  Hänen julisteidensa aiheita olivat muun muassa Taideteollisuusnäyttely 1916, Suomen ensimmäiset valtiolliset vaalit 1917 ja ensimmäiset kunnallisvaalit 1918. Hän opetti vuodesta 1920 kuolemaansa 1950 saakka Taideteollisuuskeskuskoulussa käsivara- ja ammattipiirustusta, koristemaalausta, tekstausta, kirjansidontaa, kultausta ja linopainantaa kankaalle.

Työtovereinaan Oskari Niemi ja Antti Honkanen Malin kopioi kesäisin 1910-luvulla vanhojen keskiaikaisten kirkkojen maalauksia vesivärein Kansallismuseon tarpeisiin. Aineistosta pidettiin myös näyttelyitä. Seuraavana vuonna hän avioitui Kyllikki Wartiovaaran kanssa, joka tuli myös mukaan Malinin piirtämön toimintaan.

Malin maalasi vuonna 1924 Suomenniemen kirkkoon alttaritaulun *Jeesus siunaa lapsia*. Nurmijärven kirkkoon hän teki 1934 veistoksen *Kattoratsastaja*. Heinolan maaseurakunnan kirkossa on paljon Malinin koristemaalauksia. Hänen koristetaidettaan on myös Heinolan, Oulaisten, Kalajoen, Sodankylän, Hämeenkyrön ja Paraisten kirkossa.

## Lähteet
Strasburgeriaceae

**Strasburgeriaceae** on kaksi lajia käsittävä kasviheimo koppisiemenisten Crossosomatales-lahkossa.

## Tuntomerkit
Heimon kasvit ovat ainavihantia puita. Lehdet ovat kierteisasentoisia ja sahalaitaisia. Kukat ovat kookkaita, ja niissä on kierteisesti asettuneet verholehdet ja kynnelliset terälehdet. Heteenpalhot ovat litteät. Emiön vartalo on ontto, ja siemenaiheet ovat varrettomia.

## Levinneisyys
Heimon lajit kasvavat Uudessa-Kaledoniassa ja Uudessa-Seelannissa.

## Luokittelu
Heimossa on vain kaksi lajia:
* *[[Ixerba brexioides]]* kasvaa Uuden-Seelannin Pohjoissaarella. Se on ainavihanta puu, jonka lehtiasento on valekiehkurainen. Sen lehdet ovat korvakkeettomat ja kukinto sarjamainen ja sijainniltaan varsipäätteinen (terminaalinen), melko isokukkainen. Verho- ja terälehtiä on kumpiakin viisi, heteitä kymmenen. Sikiäimen tyvellä on hieman liuskainen mesiäinen. Sikiäin on viiden yhteen kasvaneen emilehden muodostama, ja sen päässä on voimakassärmäinen vartalo, joka on selvästi kierteinen kärjestään. Hedelmä on selkäluomainen kota, jonka liuskat ovat puutuneita ja avautuneina ulospäin taipuneita. Siemenet ovat kiiltäviä ja leveä- ja punavaippaisia.
* *[[Strasburgeria robusta]]* (syn. *S. calliantha*) on kotoisin Uuden-Kaledonian ultraemäksisiltä kallioilta ja on niin ikään ainavihanta puu. Sen lehdet ovat korvakkeelliset, kierteisesti asettuneet, hammaslaitaiset, ja kookkaat kukat yksittäin lehtihangoissa. Verholehtiä niissä on kahdeksasta kymmeneen, ja ne sijaitsevat kierteisesti. Terälehtiä on tavallisesti viisi, harvoin kuusi, ja heteitä kymmenen yhtenä kiehkurana. Ponsien lokerositeet ovat paksuja, ja ponnenpuoliskot eli teekat kiinnittyvät niihin koko pituudeltaan. Sikiäimen ympärillä on pohjuksessa kuppimaisia suomuja, joiden suojassa heteenpalhojen tyvet ovat. Sikiäin koostuu neljästä seitsemään yhteen kasvaneesta emilehdestä, ja luotit ovat liuskaisia. Sikiäimessä on yhtä monta siemenaihetta kuin emilehteäkin. Hedelmä on avautumaton, melko kuiva ja verhiöllinen.

Aikaisemmin *Strasburgeria* vietiin usein Ochnaceae-heimoon. Cronquist (1981) sijoitti *Ixerba*-suvun herukkakasveihin (Grossulariaceae), Takhtajan (1997) puolestaan Brexiaceae-heimon yhteyteen. Jälkimmäinen sijoittuu nykyään kelasköynnöskasveihin (Celastraceae), herukkakasvit Saxifragales-lahkoon.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. 

### Viitteet
Mandi Terho

**Amanda Emilia (Mandi) Terho** (vuoteen 1910 **Vilenius**; 16. tammikuuta 1885 Lapinjärvi – 11. marraskuuta 1971 Helsinki) oli suomalainen näyttelijä.
__NOTOC__
## Elämä ja ura

Mandi Terhon vanhemmat olivat uunintekijä Matti Vilenius ja Maria Matilda Vilenius. Perhe muutti Lapinjärveltä Helsinkiin vuonna 1887. Ennen näyttelijänuraansa Terho työskenteli liikeapulaisena. Näyttämöoppia hän sai muun muassa Kaarle Halmeen johdolla. Terho debytoi Sörnäisten Työväen Näyttämöllä vuonna 1900. Vuosina 1907–1911 hän näytteli Kansan Näyttämöllä ja 1915–1923 Kaarle Halmeen Näyttämöllä. Lisäksi hän näytteli Eino Leinon Helsingin Seurasaareen perustamalla lyhytikäiseksi jääneellä Helka-näyttämöllä.

Terho näytteli lähinnä nuorten naisten rooleja ja laulurooleja. Hänen näyttämötehtäviään olivat muun muassa Rosi (näytelmässä *Unkarin mustalaiset*) ja Hellä (*Seikkailu jalkamatkalla*).

Mandi Terholla oli roolitehtäviä kahdessa suomalaisessa mykkäelokuvassa, jotka molemmat ovat kadonneet: *[[Verettömät]]* (1913) ja *[[Kesä (elokuva)|Kesä]]* (1915). Niin ikään kadonneessa mykkäelokuvassa *[[Nuori luotsi (vuoden 1913 elokuva)|Nuori luotsi]]* (1913) hän oli kreditoimaton näyttelijä.

## Lähteet
* *Kotimaisia näyttämötaiteilijoita sanoin ja kuvin.* Kustannusliike Opas, Viipuri 1930.

### Viitteet
Kuolema (täsmennyssivu)

**Kuolema** voi viitata esimerkiksi seuraaviin:

* kuolema, eliön täydellinen ja pysyvä elintoimintojen päättyminen
** Kuolema, kuoleman henkilöitymä
* Kuolema, kyläkunta Alajärvellä Etelä-Pohjanmaalla
* Kuolema, Marvel-kustantamon sarjakuvahahmo
* Kuolema, fiktiivinen hahmo Terry Pratchettin Kiekkomaailmassa
* Kuolema, suomalainen yhtye
* *[[Kuolema (näytelmä)|Kuolema]]*, Arvid Järnefeltin näytelmä vuodelta 1903
* *[[Kuolema (albumi)|Kuolema]]*, Ajattaran albumi vuodelta 2003
* *[[Kuolema (Siniaallon albumi)|Kuolema]]*, Siniaallon albumi vuodelta 2007.
* *[[Kuolema (Tarot)|Kuolema]]*, Tarot-pakan kortti
Molybdeenidioksidi

**Molybdeenidioksidi** eli **molybdeeni(IV)oksidi** (MoO2) on epäorgaaninen yhdiste ja eräs molybdeenin oksideista.

## Ominaisuudet
Huoneenlämpötilassa molybdeenidioksidi on ruskehtavan tai harmahtavan violettia kiteistä ainetta, Yhdiste ei liukene veteen eikä myöskään happo- tai emäsliuoksiin. Väkevä typpihappo hapettaa sen molybdeenitrioksidiksi. Kuumennettaessa voimakkaasti yhdiste disproportioituu metalliseksi molybdeeniksi ja molybdeenitrioksidiksi. Molybdeenitrioksidi on varsin stabiili, mutta reagoi kuumennettaessa esimerkiksi tetrakloorimetaanin kanssa muodostaen molybdeeni(IV)kloridia. Kuumennettaessa muiden metallioksidien kanssa muodostuu metallioksidiklustereita. Alkeiskopiltaan molybdeeni on monokliininen ja muistuttaa rakenteeltaan vääristynyttä rutiilin rakennetta. Molybdeenioksidissa on sidoksia molybdeeniatomien välillä ja tämä aiheuttaa metalleihin verrattavan sähkönjohtokyvyn ja diamagneettisuuden.  

## Valmistus
Molybdeenidioksidia voidaan valmistaa pelkistämällä molybdeenitrioksidia. Pelkistimenä voidaan käyttää vetyä, ammoniakkia tai hiilimonoksidia tai pelkistys voidaan tehdä elektrolyyttisesti.

## Lähteet
FS Aréthuse (S635)

**Aréthuse** (runkonumero S635) oli Ranskan laivaston Aréthuse-luokan sukellusvene.

## Valmistus

Alus tilattiin Cherbourgin laivastontelakalta, missä köli laskettiin maaliskuussa 1955. Se laskettiin vesille 9. marraskuuta 1957 ja otettiin palvelukseen 23. lokakuuta 1958.

## Palvelus
Palvelukseen otettaessa alus sijoitettiin Brestiin ja aloitti operoinnin 1. helmikuuta 1959 Mers-el-Kébiriin sijoitetussa Ranskan Atlantin laivaston 1. sukellusvenelaivueessa (). Alus poistettiin palveluksesta 3. huhtikuuta 1979 ja romutettiin 7. toukokuuta 1982 Toulonissa.

## Lähteet
*

### Viitteet
Libor Hájek

**Libor Hájek** (s. 4. helmikuuta 1998 Smrček) on tšekkiläinen jääkiekkoilija, pelipaikaltaan puolustaja. Hän edustaa Extraliga-seura HC Dynamo Pardubicen joukkuetta. 

Hájek teki pääsarjadebyyttinsä kaudella 2014–2015 kasvattajaseurassaan vain 16-vuotiaana.

Syyskuussa 2021 Hajek teki Rangersin kanssa yksivuotisen jatkosopimuksen.

## Lähteet
Lukáš Doudera

**Lukáš Doudera** (s. 3. tammikuuta 1998) on tšekkiläinen jääkiekkoilija, pelipaikaltaan puolustaja.

Doudera teki pääsarjadebyyttinsä kaudella 2014–2015 vain 16-vuotiaana. Hänen kasvattajaseuransa on HC Kladno, josta hän siirtyi Třineciin kesällä 2014.

## Lähteet
Sergei Širjajev

**Sergei Jurjevitš Širjajev** (; s. 8. helmikuuta 1983 Nižni Novgorod) on venäläinen maastohiihtäjä, joka edusti Nižegorodetsiä.

Širjajev debytoi maastohiihdon maailmancupissa joulukuussa 2006 ollen Münchenissä Tour de Skin osakilpailussa 66. Ensimmäistä kertaa hän sijoittui kymmenen parhaan joukkoon kahta päivää myöhemmin Oberstdorfissa niin ikään Tour de Skin osakilpailussa ollen kahdeksas. Hän oli nopein sen vuoden Tour de Skin loppunousussa ollen yhteistuloksissa 12. Ensimmäisen maailmancupvoittonsa Širjajev saavutti maaliskuussa 2009 Falunissa ollen Falunin minitourin ykkönen voitettuaan 15 kilometrin vapaan kilpailun. Hänen toinen palkintosijansa maailmancupissa on kolmas sija Rybinskin yhdistelmäkilpailusta tammikuulta 2010.

Širjajevin paras sijoitus MM-kilpailuissa on Sapporon 2007 kisojen 11. sija 15 kilometriltä, mutta hän menetti tuon sijoituksensa kärähdettyään dopingista kisojen viimeisenä päivänä. Talviolympialaisiin Širjajev on osallistunut kerran ollen parhaimmillaan 31. Vancouverin vuoden 2010 kisojen 15 kilometrillä.

Širjajev lopetti uransa maastohiihtäjänä vuonna 2015.

## Lähteet
* http://data.fis-ski.com/dynamic/athlete-biography.html?sector=CC&competitorid=74876&type=result&category=ALL&season=ALL&sort=&discipline=ALL&position=&place=&Submit=Search&limit=50
Coq

**Coq** on funktionaalisen ohjelmointiin perustuva todistusapuri. Sen avulla voidaan laatia formaaleja matemaattisia todistuksia, jotka tarkistetaan automaattisesti. Todistukset esitetään induktiivisten konstruktioiden kalkyyliin perustuvalla **Gallina**-ohjelmointikielellä.

Coqia käytetään mm. ohjelmistojen verifiointiin ja matematiikan formalisointiin. Coq on toteutettu OCaml-kielellä.

## Koodiesimerkkejä
Määritellään luonnollisten lukujen tyyppi:
```coq
Inductive nat : Type :=
  | O : nat
  | S : nat -> nat.
```
Määritellään luonnollisten lukujen yhteenlasku:
```coq
Fixpoint plus (n m : nat) : nat :=
  match n with
  | O => m
  | S p => S (plus p m)
  end.
```
Osoitetaan, että määritellylle yhteenlaskufunktiolle pätee x + 0 = x kaikilla x.
```coq
Theorem plus_n_O: forall n: nat, plus n O = n.
Proof.
  intros n.
  induction n.
  - simpl. reflexivity.
  - trivial. simpl. rewrite IHn. reflexivity.
Qed.
```


## Merkittäviä sovellutuksia
* Neliväriteoreeman Coq-todistus (2005)
* Feitin-Thompsonin lauseen Coq-todistus (2012)
* CompCert: Coqilla toteutettu ja verifioitu C-ohjelmointikielen kääntäjä.

## Lähteet

## Aiheesta muualla
* Coqin kotisivu
Nick Boucher

**Nick Boucher** (s. 29. joulukuuta 1980) on kanadalainen uransa lopettanut jääkiekkomaalivahti. 

## Ura
Boucher aloitti uransa pelaten vuonna 1997 BCHL-joukkue Valley Capitalsissa. Kesken kauden 1998–1999 hänet kaupattiin AJHL:ään Fort Sasketchewan.

Boucher pelasi myöhemmin Dartmouthin yliopistossa, jossa hänestä tuli aloittava maalivahti. Vaikka Boucher voitti tulokaskaudellaan vain kahdeksan ottelua, Pittsburgh Penguins varasi hänet 280. pelaajana . Boucher paransi seuraavilla kausilla, kun hän voitti 16, 9 ja 17 ottelua. Yliopistosta lähtiessään Boucherilla oli tilastoissa viisikymmentä voittoa 105 ottelusta.

Boucher aloitti ammattilaisuransa Pittsburghin ECHL:ssä pelaavassa farmiseurassa Wheeling Nailersissa, josta hänet kutsuttiin myöhemmin kauden aikana ylempään farmijoukkueeseen AHL:ään Wilkes-Barre/Scranton Penguinsiin. Tulokaskaudellaan Boucherille kirjattiin 20 voittoa ja hänet valittiin ECHL:n tulokkaiden tähdistöön. Hän sijoittui ECHL:n vuoden tulokas -äänestyksessä neljänneksi. Työsulkukaudella 2004–2005 monet NHL-pelaajat pelasivat AHL:ssä, ja siksi AHL-pelaajia pudotettiin ECHL:ään. Boucher ei sen vuoksi saanut Pittsburghiin sopimusta, ja hänestä tuli vapaa pelaaja. 

Boucher pelasi kahden kauden ajan alempien sarjojen joukkueissa Pee Dee Pridessä, Elmira Jackalsissa ja Muskegon Lumberjacksissa ennen siirtymistään Eurooppaan. Kaudella 2006–2007 hän pelasi EIHL:ssä Basingstoke Bisonissa ja alankomaalaisen Eredivisie -liigan joukkueessa Tilburg Trappersissa, jossa hän voitti liigan mestaruuden. Kaudeksi 2007–2008 hän palasi Pohjois-Amerikkaan IHL-joukkue Fort Wayne Kometsiin. Boucher pelasi joukkueessa uransa loppuun asti lukuun ottamatta 18 ottelun vierailua AIHL-joukkue Sydney Bearsissa. Hänet valittiin joukkueensa parhaaksi pelaajaksi kaksi kertaa kausina 2008–2009 ja 2011–2012. Lisäksi kaudella 2008–2009 hänet valittiin IHL:n vuoden maalivahdiksi, hänet nimettiin ensimmäiseen tähdistöön ja hän oli ehdolla koko liigan parhaaksi pelaajaksi, joksi kuitenkin valittiin Todd Robinson. Hän voitti Kometsissa neljä mestaruutta, joista kolme IHL:ssä ja yhden CHL:ssä. Toisella CHL-kaudellaan Kometsissa Boucher nimettiin tähdistöottelun aloittavaksi maalivahdiksi. Boucherin ura päättyi, kun hänen molemmat lonkkansa leikattiin kesäkaudella.  Boucherilla oli mahdollisuus paluuseen tammikuun lopulla vuonna 2013, mutta hän vetäytyi ammattilaisjääkiekosta vedoten toistuviin lonkkaongelmiinsa. 26. lokakuuta 2013 Fort Wayne Komets jäädytti Boucherin numeron 33 yhdessä Chuck Adamsonin numeron 1 kanssa. Boucherista tuli nuorin Kometsin pelaaja, jonka numero on jäädytetty.

## Aiheesta muualla
Mirko Lüdemann

**Mirko Lüdemann** (s. 15. joulukuuta 1973 Weißwasser, DDR) on saksalainen jääkiekkoilija, pelipaikaltaan puolustaja. Hän edustaa DEL-liigassa pelaavaa Kölner Haiea. 

Lüdemann on pelannut Kölnissä koko vuonna 1993 alkaneen ammattilaisuransa ajan.

Maajoukkueessa Lüdemann on pelannut kahdeksissa MM-kisoissa, kolmessa olympiaturnauksessa sekä kahdessa World Cupissa. Yhteensä hän on pelannut 73 A-maaottelua.

## Lähteet
Golden Globe 2015

**[[Golden Globe]] 2015**

11. tammikuuta 2015

----
Paras draamaelokuva: 
***[[Boyhood]]***
----
Paras musikaali- tai komediaelokuva: 
***[[The Grand Budapest Hotel]]***
----
Paras draamasarja: 
***[[The Affair]]***
----
Paras musikaali- tai komediasarja: 
***[[Transparent]]***
----
Minisarja tai televisioelokuva: 
***[[Fargo (televisiosarja)|Fargo]]***
----
Eniten ehdokkuuksia: 
***[[Birdman (elokuva)|Birdman]]*** (7)
----
Eniten palkintoja: 
***[[Boyhood]]*** (3)

**Golden Globe 2015** oli järjestyksessään 72. Golden Globe -palkintogaala, jossa jaettiin palkintoja vuoden 2014 elokuville ja televisiosarjoille. Gaala järjestettiin Beverly Hilton -hotellissa Beverly Hillsin kaupungissa Kaliforniassa Yhdysvalloissa 11. tammikuuta 2015. Gaalan juonsivat kolmatta kertaa Tina Fey ja Amy Poehler. 

Ehdokkuudet julkistettiin 11. joulukuuta 2014. Eniten ehdokkuuksia sai *[[Birdman (elokuva)|Birdman]]*, joka sai seitsemän ehdokkuutta. Eniten palkintoja sai *[[Boyhood]]*, joka palkittiin parhaasta draamaelokuvasta, ohjauksesta ja naissivuosasta. 

## Voittajat ja ehdokkaat

### [[Cecil B. DeMille -palkinto]]
* George Clooney 

### Elokuvat
Voittajat on listattu ensimmäisenä ja **lihavoitu**.

### Useamman ehdokkuuden saaneet elokuvat

### Useamman palkinnon saaneet elokuvat
* 3: *[[Boyhood]]*
* 2: *[[Birdman (elokuva)|Birdman]]* ja *[[Kaiken teoria (elokuva)|Kaiken teoria]]*

### Televisio
Voittajat on listattu ensimmäisenä ja **lihavoitu**.

### Useamman ehdokkuuden saaneet ohjelmat

### Useamman palkinnon saaneet ohjelmat
*  2: *[[The Affair]]*, *[[Fargo (televisiosarja)|Fargo]]*, *[[Transparent]]*

## Katso myös
* Oscar-gaala 2015
* British Academy Film Awards 2015
* Screen Actors Guild Awards 2015

## Lähteet

## Aiheesta muualla
* Vuoden 2015 voittajat ja ehdokkaat  Golden Globe -palkintojen virallisella sivustolla.
Realstick

**Realstick** on suomalaisen salibandyvälineitä valmistavan SB-Yhtiöt Oy Sählymestarit -yrityksen aputoiminimi. Yhtiön omistaa JP Finnilä.

Vuonna 1996 perustetulla yrityksellä on Suomessa toimintaa Helsingissä ja Alajärvellä.

## Yhteistyöjoukkueet
### Seurajoukkueet
*  SPV
*  Kirkkonummi Rangers

### Maajoukkueet
*  Suomi
*  Venäjä

## Lähteet
Tim Smith

**Tim Smith** (s. 21. heinäkuuta 1981) on kanadalainen entinen jääkiekkoilija. 

## Ura
Smith pelasi WHL:ssä neljä kautta Spokane Chiefsissä ja Swift Current Broncosissa. Hän oli joukkueen paras pistemies 96 pisteellään. Hän oli koko liigan viidenneksi eniten pisteitä tehnyt pelaaja. Hänet varattiin  Vancouver Canucksiin 272. pelaajana.

Ammattilaiseksi Smith siirtyi kaudella 2002–2003, kun liittyi ECHL-joukkue Columbia Infernoon. Tehtyään ensimmäisellä ammattilaiskaudellaan 59 pistettä, Smith paransi toiselle kaudelleen voittaen koko liigan pistepörssin 95 pisteellään. Menestys ECHL:ssä toi Smithille peliaikaa AHL:ssä Manitoba Moosessa.

Kaudeksi 2005–2006 Smith siirtyi Eurooppaan Saksan 2. Bundesligaan Freiburgh EHC:n. Ensimmäisellä kaudellaan Saksassa hän teki piste per peli -tahtiin 51 ottelussa yhtä monta pistettä. Kaudella 2006–2007 Smith siirtyi Asian Hockey Leaguessa pelaavaan Kangwon Landiin. Hän pelasi 33 peliä, joissa teki 60 pistettä. Kaudella 2007–2008 hän pelasi saman liigan High1 -joukkueessa, jossa teki 30 pelissä 46 pistettä. Smith palasi Eurooppaan kaudeksi 2008–2009, jolloin pelasi sveitsiläisessä Lausanne HC:ssa. Hän pelasi vain yhdeksän ottelun ajan tehden neljä pistettä, jonka jälkeen siirtyi takaisin Saksaan Bad Toelz EY:hyn. 35 pelissä hän teki 29 pistettä.
Paku

**Paku** eli **punapaku** (*Piaractus brachypomus*) on Amazonin ja Orinocon vesistöalueilla elävä eteläamerikkalainen piraijoiden sukuinen kala. Se voi kasvaa 80 senttimetriä pitkäksi ja 25&nbsp;kilogramman painoiseksi.

Paku on kaikkiruokainen ja syö etenkin veteen pudonneita hedelmiä ja pähkinöitä. Kotiseudullaan sitä käytetään ruokakalana. Se on suosittu akvaariokala Yhdysvalloissa, ja tämän myötä se on joutunut vieraslajina siellä monin paikoin luonnonvesiin.

## Katso myös
* Mustapaku (*Colossoma macropomum*)
* Ruskolevytetra (*Myleus pacu*)

## Lähteet
Kanoninen injektio

**Kanoninen injektio** on algebrassa esiintyvä käsite. Olkoot X ja Y joukkoja sekä f:X\to Y kuvaus. Jokaiseen Y:n osajoukkoon A liittyy kanoninen injektio j:A\to Y, jolle j(A)=A.

## Lähteet

## Kirjallisuutta
*
Reto Von Arx

**Reto Von Arx** (s. 13. syyskuuta 1976) on sveitsiläinen aktiiviuransa päättänyt jääkiekkoilija, joka pelasi viimeksi NLA-joukkue HC Davosissa. 

Von Arx varattiin Chicago Blackhawksiin 271. pelaajana . Hän pelasi vain yhden kauden Chicagossa ja sen farmijoukkue Norfolk Admiralsissa ennen paluutaan Sveitsiin. Von Arx pelasi Sveitsin maajoukkueessa talviolympialaisissa 2002.
Levin Öztunalı

**Levin Mete Öztunalı** (s. 15. maaliskuuta 1996 Hampuri) on saksanturkkilainen jalkapalloilija, joka edustaa 2. Bundesliigassa pelaavaa Hamburger SV:tä. Pelipaikaltaan molempijalkainen Öztunalı on keskikenttäpelaaja.

## Seurajoukkueura
Öztunalın kasvattajaseura on Hamburger SV, jota hän edusti nuorten tasolla vuodet 2006–2013. Vuonna 2013 Öztunalı siirtyi Bayer Leverkuseniin, jossa hän pelasi ensin kakkosjoukkueessa. Debyytti ykkösjoukkueessa pääsarjatasolla tapahtui elokuussa 2013 SC Freiburgia vastaan. Kaudella 2014–2015 Öztunalı sai hyvin peliaikaa, mutta tammikuussa 2015 hän siirtyi lainalle Bundesliigan Werder Bremeniin. Elokuussa 2016 hän siirtyi Mainziin, jossa hän pelasi viisi kautta. 

## Maajoukkueura
Öztunalı on pelannut kaikissa Saksan nuorten maajoukkueissa. Vuonna 2014 hän voitti alle 19-vuotiaiden Euroopan-mestaruuden ja teki lopputurnauksessa maalin välieräottelussa Itävaltaa vastaan. Alle 20-vuotiaiden MM-kilpailuissa 2015 hän kuului vakiokokoonpanoon mutta Saksa putosi jatkosta puolivälierissä. Alle 21-vuotiaiden EM-kilpailuissa Öztunalı voitti kultaa vuonna 2017 saaden kuitenkin erittäin vähän peliaikaa ja saavutti hopeaa vuonna 2019 kuuluen nyt vakiokokoonpanoon.

## Muuta
Öztunalın isä Mete Öztunalı, joka työskentelee jalkapalloagenttina, on turkkilainen ja Öztunalın äiti on saksalainen. Äidin isä Uwe Seeler on tunnettu uransa jo päättänyt saksalainen jalkapalloilija, joka on muun muassa valittu FIFA 100:aan.

## Lähteet
*
Jevgeni Muratov

**Jevgeni Minerafisovitš Muratov** (, s. 28. tammikuuta 1981) on venäläinen entinen jääkiekkoilija. Hän on pelannut KHL:ssä Jugra Hanty-Mansijskissa ja Sibir Novosibirskissä. Edmonton Oilers varasi Muratovin yhdeksännellä kierroksella .

## Lähteet
Pavel Kolařík

**Pavel Kolařík** (s. 23. lokakuuta 1972) on tšekkiläinen entinen jääkiekkoilija, pelipaikaltaan puolustaja. Hän pelasi valtaosan urastaan kotimaansa HC Slavia Prahassa.

Kolařík pelasi SKP Popradissa ja HC Kladnossa ennen kuin liittyi vuonna 1996 neljäksi kaudeksi HC Slavia Prahaan. Boston Bruins varasi hänet 268. pelaajana . Hän pelasi Bostonissa kahden kauden aikana 23 ottelua ilman pisteitä. Hän vietti suurimman osan ajastaan noista kausista Bruinsin farmijoukkueessa Providence Bruinsissa.

Vuonna 2002 Kolařík palasi Slaviaan, jossa hän pelasi kauteen 2017–2018 asti. Hän voitti Tšekin mestaruuden vuosina 2003 ja 2008.

## Lähteet
Reijo Timonen

**Reijo Timonen** (s. 3. joulukuuta 1966 Kokkola) on suomalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja.

Timonen on Kokkolan Pallo-Veikkojen kasvatti. Hän debytoi seuran edustusjoukkueessa Mestaruussarjassa 16-vuotiaana kaudella 1983. Timonen pelasi joukkueessa viiden kauden ajan, joista kaksi viimeistä kuluivat I divisioonassa. Vuonna 1988 hän siirtyi Mestaruussarjassa pelanneeseen Oulun Työväen Palloilijoihin. Timonen edusti seuraa neljän kauden verran, päättyen OTP:n putoamiseen toiselle sarjatasolle vuoden 1991 lopuksi.

Palattuaan kotikaupunkiinsa Kokkolaan 1993 Timonen liittyi Gamlakarleby Bollklubbin riveihin Kakkosessa. Seitsemän kauden aikana hän oli mukana nostamassa seuraa Ykköseen 1994 ja myös putoamassa takaisin Kakkoseen 1997. Viimeisinä kausinaan pelaajana Timonen toimi myös GBK:n reservijoukkueen valmentajana sekä edustusjoukkueen apuvalmentajana. Loppukauden 1999 Timonen toimi GBK:n edustusjoukkueen pelaajavalmentajana.

Hän jatkoi GBK:n päävalmentajana kauden 2001 loppuun asti, jolloin hän siirtyi takaisin kasvattajaseuransa KPV:n organisaatioon A-junioreiden päävalmentajaksi. Timonen oli tehtävässä neljä vuotta kunnes  hän liittyi seuran edustusjoukkueen apuvalmentajaksi 2006. Myöhemmin hän on valmentanut Kakkosessa KPV:n reservijoukkue FC Kippareita ja GBK:ta sekä No Starsia Kolmosessa.

Timonen on edustanut Suomen poikamaajoukkueita yhteensä 23 kertaa vuosina 1982–1985. Hänet valittiin vuoden poikapelaajaksi Suomessa 1983.

## Saavutukset
* Vuoden poikapelaaja 1983

## Lähteet
Takajärvi (Kokemäki)

**Takajärvi** on Satakunnassa Kokemäellä Kynsikankaan ja Plättilänmaan välissä sijaitseva järvi, joka kuuluu Kokemäenjoen vesistön Kokemäenjoen alueen Karhiniemen alueeseen.

## Maantiede
Ovaalin muotoisen järven pinta-ala on 3,2 hehtaaria, se on 230 metriä pitkä ja 180 metriä leveä. Järvi sijaitsee paljon suuremmassa kosteikkoalueessa, joka on kasvamassa umpeen. Kosteikon pinta-ala on moninkertainen järven vesialaan verrattuna. Järven rantaviiva on 0,75 kilometriä pitkä ja ranta on avosuota. Suon molemmin puolin kulkee metsätiet, jotka johtavat Kokemäen ja Kauvatsankylän yhdistävälle yhdystielle 2470.

Järven kosteikkoon johtaa monet suo-ojat. Järven luusua sijaitsee järven etelärannalla, josta saa alkunsa 5,8 kilometriä pitkä laskuoja. Laskuoja on kostekon alueella kapea mutkitteleva uoma, mutta metsämaastossa sen muuttuu johto-ojaksi. Lopulta se on yhdistyy metsäojien verkostoon, joka johtaa Kynsijärveen. Sieltä vedet jatkavat Kynsijärvenojassa ja yhtyvät Kokemäenjokeen Kynsikankaalla.

## Historiaa
Vuoden 1855−56 Kalmbergin kartastossa järven nimenä oli "Takojärvi". Kartan mukaan järvi oli nykyistä suurempi ja muodoltaan pitkänomainen, kun se on nykyään pyöreä. Kartassa ei näkynyt Takajärvestä alkavaa puroa, jollainen sillä on nykyään. Vuonna 1869 tehtiin tutkimus järven laskemiseksi. Talollinen Karl Kustaa Oittisen käytti tutkimuksen tietoja tehdessään vuonna 1871 anomusta järvenlaskun suorittamiseksi. Totetutetun järvenlaskun tarkoituksena oli hankkia lisää heinäniittyjä karjan rehuksi, kuten siihen aikaan oli tavallista.

## Lähteet
Ollijärvi (Kokemäki, länsi)

**Ollijärvi** on Satakunnassa Kokemäellä Kauvatsan Pikku-Säpilässä sijaitseva järvi, joka kuuluu Kokemäenjoen vesistön Kokemäenjoen alueen Karhiniemen alueeseen.

## Maantiede
Järven pinta-ala on 4,2 hehtaaria ja sen pituus on 350 metriä ja leveys 200 metriä. Se sijaitsee yhdessä toisen Ollinjärven kanssa Ollinsuolla. Suo on tijeästi ojitettu ja siihen johdettu osa suo-ojista sekä yhdysojaoja itäisestä Ollijärvestä. Järvi on autio ja saareton. Järven rantaviiva on 0,89 kilometriä pitkä ja ranta on puoliksi soista metsää ja puoliksi pääosin moreeni- ja kalliopohjaista metsämaastoa. Rantaan johtaa ainoastaan polku.

Järven lounaisrannasta on kaivettu suora johto-oja, joka yhtyy alempana yhteensä 5,4 kilometriä pitkään laskuojaan. Se virtaa umpeen kasvaneen Ahvenjärven läpi ja yhtyy Maalisojaan 500 metriä ennen kuin se vuorostaan yhtyy Kokemäenjokeen.

## Lähteet
Ollijärvi (Kokemäki, itä)

**Ollijärvi** on Satakunnassa Kokemäellä Kauvatsan Pikku-Säpilässä sijaitseva järvi, joka kuuluu Kokemäenjoen vesistön Kokemäenjoen alueen Karhiniemen alueeseen.

## Maantiede
Järven pinta-ala on 1,4 hehtaaria ja sen pituus on 200 metriä ja leveys 130 metriä. Järvi  sijaitsee Ollinsuolla yhdessä toisen Ollinjärven kanssa. Ympäröivä suo on tiheään ojitettu ja osa ojista on johdettu järveen. Järvi on autio ja saareton. Sen rantaviiva on 0,49 kilometriä pitkä. Järvelle ei johda teitä.

Järven luusua sijaitsee järven länsirannalla, josta saa alkunsa 100 metriä pitkä yhdysoja läntiseen Ollijärveen. Siitä jatkuu 5,4 kilometriä pitkä johto-oja, joka virtaa umpeen kasvaneen Ahvenjärven läpi, ja joka yhtyy Maalisojaan 500 metriä ennen kuin se vuorostaan yhtyy Kokemäenjokea.

## Lähteet
Valkeajärvi (Kokemäki)

**Valkeajärvi** on Satakunnassa Kokemäellä Kauvatsan kauvatsankylällä sijaitseva lampi, joka kuuluu Kokemäenjoen vesistön Kokemäenjoen alueen Karhiniemen alueeseen.

## Maantietoa
Soikean muotoisen lammen halkaisija on 90 metriä. Se sijaitsee keskellä Vehkasuota Kokemäenjoen ja Kauvatsanjoen välisellä ylängöllä. Järven ranta on soista metsää tai avosuota. Suon laitaan johtaa Kauvatsantieltä metsäautotie. Vehkasuolta on aikoinaan nostettu pintaturvetta karjan kuivikkeeksi. Nostoalueet järven lähistöllä ovat edelleen nähtävillä. Järvi on autio ja saareton.

## Luontoarvoja
Järveä ympäröivästä Vehkasuosta on tutkittu sen turvevarat ja siinä on turvetta keskimäärin 1,8 metriä. Suuri osa suosta on rämettä, mutta siinä esiintyy joitakin korpimetsiä, vähän turvekangasta ja pieniä turpeennostoalueita. Turpeen tutkimusnäytteistä löytyi vesipähkinän fossiileja, joten suolla on kivikaudella ollut suolampia, jossa vesipähkinät ovat kasvaneet. Lammet ovat nykypäivään mennessä ehtineet kasvamaan umpeen. Vain Valkjärvi on niistä jäljellä.

Lammen ympäri kulkee luontopolku, joka on osittain toteutettu pitkospuilla. Polun varressa on taukopaikalla laavu, nuotiopaikka ja käymälä. Polku on lyhyt ja sen kohderyhmänä onkin lapsiperheet. Lammella lepäilee usein vesilintuja.

## Lähteet
Maalisjärvi (Kokemäki)

**Maalisjärvi** on Satakunnassa Kokemäellä Alhomaalla sijaitseva järvi, joka kuuluu Kokemäenjoen vesistön Kokemäenjoen alueen Karhiniemen alueeseen.

## Maantiede
Järven pinta-ala on 18,8 hehtaaria, sen pituus on 750 metriä ja leveys 400 metriä. Se on muodostunut kumpareiseen maastoon jääneeseen painanteeseen. Maasto on pääosin moreeni- ja kalliopohjaista metsämaastoa. Sen koillispuolella kohoaa Pontonmäki ja Maaliskallio yli 15 metrin korkeuteen vedenpinnasta. Myös etelä- ja länsipuolella on vastaavan korkuiset mäet. Järven rantaviiva on 2,0 kilometriä pitkä. Järven länsirannat ovat heinittyneet ja kasvaneet hieman umpeen ruovikoksi tai avosuoksi. Järven ainoa saari on pieni luoto. Rannalle on rakennettu neljä loma-asuntoa, joille johtavat omat tiet Kauvatsantieltä.

Järveen laskee kolme tulo-ojaa sen lähisoilta. Järven luusua sijaitsee järven lounaisrannalla, josta saa alkunsa 1,9 kilometriä pitkä Maalisoja. Se yhtyy Kokemäenjokeen pian siihen yhtyvän Pahanalhonojan jälkeen.

## Lähteet
Lamminjärvi (Pehula)

**Lamminjärvi** on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Karhiniemen alueeseen.

## Maantiede
Ovaalin muotoinen lampi pinta-ala on 1,5 hehtaaria ja sen halkaisija on noin 150 metriä. Se on muodostunut loivaan soistuneesee painaumaa, jota ympäröi matalan mäet. Lammen rantaviiva on 0,47 kilometriä pitkä ja ranta on pääosin soistunutta metsää. Rannan läheisyyteen on rakennettu maja, jonne johtaa metsätieltä kärrypolku. Metsätiet johtavat Pehulaan tai sen läheisyyteen.

Lammella ei ole tulo- tai laskuojia, mutta sen vedet valuvat etelään Keltakankaan suuntaan, joten lampi kuuluu Malvaanojan valuma-alueeseen. Malvaanoja yhtyy Kokemäenjoen Pehulassa.

## Historiaa
Vuoden 1855−56 Kalmbergin kartastossa järven nimenä oli Haapajärvi.

## Lähteet
Wembley Parkin metroasema

**Wembley Parkin metroasema** on Lontoon metron asema Brentin alueella Luoteis-Lontoossa Yhdistyneessä kuningaskunnassa. Asema on lähin metroyhteys Wembleyn stadionille ja Wembley Arenalle. Asema sijaitsee matkakortin maksualueella 4. 

Tiedosto:Wembley Park tube station 2005-12-10 02.jpg|Aseman laiturialuetta
Tiedosto:Wembley Park stn looking to Wembley Stadium.JPG|Näkymä asemalta kohti Wembleyn stadionia
Tiedosto:Wembley Park station before an England match.jpg|Matkustajia stadionin ottelupäivänä


## Lähteet

## Aiheesta muualla
A Friend in London

**A Friend in London** oli tanskalainen soft- ja alternative rock -yhtye, joka perustettiin vuonna 2005 ja lakkautettiin vuonna 2014. Yhtye osallistui vuoden 2011 Eurovision laulukilpailuun Saksan Düsseldorfissa kappaleella *[[New Tomorrow]]*. Finaalissa he olivat viidensiä saavuttaen 134 pistettä ja kolme täyttä pistepottia eli 12 pistettä. Vuonna 2013 A Friend in London julkaisi debyyttialbuminsa ja ainoaksi jääneen albuminsa, *Uniten*. Yhtye lopetti toimintansa vuonna 2014 kolmen yhtyeen perustajajäsenistä jätettyä yhtyeen vuonna 2013. Jäsenistä vain Tim Schou oli yhtyeen mukana vuodesta 2005 vuoteen 2014.

## Jäsenet

*Páll "Tim" Schou - laulu, kitara (2005-2014)
*Aske Damm Bramming - basso, taustalaulu (2005-2013)
*Esben Svane - rummut, taustalaulu (2005-2013)
*Sebastian Vinther Olsen - kitara, taustalaulu (2005-2013)
*Johan Jørgensen - kitara, taustalaulu (2013-2014)
*Jesper Madsen - basso, taustalaulu (2013-2014)
*Thomas Duus - rummut, taustalaulu (2013-2014)

## Lähteet
* http://www.diggiloo.net/?scoreboard.2011
Ruben Loftus-Cheek

**Ruben Ira Loftus-Cheek** (s. 23. tammikuuta 1996 Lewisham, Lontoo) on englantilainen jalkapalloilija, joka edustaa Serie A-seura AC Milania. Loftus-Cheekin pelipaikka on keskikenttä.

## Ura
### Seurajoukkueura
Loftus-Cheek on edustanut Chelseaa koko uransa ajan paria lainapestiä lukuun ottamatta. Kaudella 2013−2014 hän voitti seuran kapteenina nuorten FA Cupin. 

Aikuisten joukkueessa Loftus-Cheek teki kilpailudebyyttinsä Mestareiden liigan alkulohkon ottelussa Sporting CP:tä vastaan Stamford Bridgellä joulukuussa 2014. Hän tuli kentälle vaihdosta Cesc Fàbregasin tilalle kymmenisen minuuttia ennen loppua. Loftus-Cheek esiintyi ottelussa pirteästi. Valioliigassa Loftus-Cheek debytoi tammikuussa 2015 Manchester Cityä vastaan ja juhli kauden päätteeksi myös Valioliigan mestaruutta. Hän esiintyi kaudella 2014−2015 Valioliigassa kolmesti. Hän voitti samalla kaudella UEFA Youth Leaguen mestaruuden.

Loftus-Cheek pelasi 13 valioliigaottelua kaudella 2015−2016. Ensimmäisen liigamaalinsa hän teki Aston Villaa vastaan huhtikuussa 2016. Seuraavalla kaudella Chelsea voitti mestaruuden, mutta Loftus-Cheek pelasi kauden aikana kuudessa valioliigaottelussa yhteensä vain 30 minuuttia. Kauden 2017−2018 hän oli lainalla Crystal Palacessa ja pelasi 24 valioliigaottelussa, näistä 21 kertaa avauskokoonpanossa. Seuraavalla kaudella hän pelasi Chelseassa jälleen 24 liigaottelussa, tosin vain kuusi kertaa avauksessa, ja teki kuusi maalia. Eurooppa-liigassa 2018−2019 hän teki 11 ottelussa neljä ja syötti kolme maalia muttei pelannut voitokkaassa loppuottelussa akillesjännevamman vuoksi. Kyseinen vamma piti hänet sivussa kentiltä helmikuun 2020 loppupuolelle saakka. Hän pelasi kaudella 2019–2020 seitsemässä valioliigaottelusa.

Loftus-Cheek pelasi lähes koko kauden 2020–2021 lainalla Fulhamissa, jossa teki 30 valioliigaottelussa yhden maalin. Kaudella 2021–2022 hän pelasi Chelseassa 24 ottelua Valioliigassa ja kahdeksan peliä Mestarien liigassa. Hän pelasi tappiollisissa FA Cupin ja liigacupin loppuotteluissa. Kaudella 2022–2023 hän pelasi 25 ottelua Valioliigassa ja seitsemän peliä Mestarien liigassa.

Loftus-Cheek siirtyi Serie A:n AC Milaniin 16 miljoonan euron siirtosummalla kesällä 2023.

### Maajoukkueura
Loftus-Cheek on pelannut monissa Englannin nuorten maajoukkueissa. Hän pelasi kahdessa ottelussa alle 21-vuotiaiden EM-kilpailuissa 2015. Ensimmäisen ottelunsa Englannin jalkapallomaajoukkueessa hän pelasi Saksaa vastaan marraskuussa 2017. Hän pelasi MM-kilpailuissa 2018 neljässä ottelussa. Avausottelussa Tunisiaa vastaan hän tuli vaihdosta kentälle, ja oli avauskokoonpanossa kahdessa muussa alkulohkon ottelussa sekä tappiollisessa pronssiottelussa Belgiaa vastaan. Hän on pelannut kaikkiaan kymmenen maaottelua. Viimeksi hän on pelannut maajoukkueessa marraskuussa 2018.

## Saavutukset
***[[Chelsea FC]]**
**Valioliiga: 2014-2015, 2016−2017
**Eurooppa-liiga: 2018−2019

***[[AC Milan]]**
**Italian supercup: 2025

## Lähteet
* 
* http://thechels.info/wiki/Ruben_Loftus-Cheek
Outi Kirves

**Outi Kirves** (s. 27. tammikuuta 1960 Turku) on suomalainen taidegraafikko, joka tunnetaan suomalaista luontoa eri vuodenaikoina kuvaavista puupiirroksistaan. Kirves valittiin Vuoden nuoreksi taiteilijaksi 1988.

Outi Kirves pääsi ylioppilaaksi Joensuun yhteiskoulusta 1978 ja opiskeli sitten Kankaanpään taidekoulussa ja Lahden taidekoulussa. Hän on pitänyt yli 50 yksityisnäyttelyä gallerioissa ja museoissa ympäri Suomen ja vuonna 2000 Saksan Ahausissa. Yhteisnäyttelyosallistumisia hänellä on parikymmentä Suomesta ja saman verran ulkomailta. Hänen teoksiaan on ollut esillä muun muassa Skotlannin Aberdeenissa, Ruotsin Södertäljessä, Norjan Askerissa, Saksan Berliinissä ja Heidelbergissa, Slovenian Ljubljanassa, Moskovassa, Japanin Sapporossa ja Yhdysvaltojen Seattlessa. Hänen töitään on monien suomalaiskaupunkien ja niiden taidemuseoiden kokoelmissa.

Outi Kirves on toiminut keskeisesti nastolalaisessa kehitysvammaisille tarkoitetussa Taide- ja kulttuurikeskus Kaarisilta ry:ssä, joka palkittiin vuonna 2014 Suomi-palkinnolla. Asikkalassa asuva ja työskentelevä Kirves sai samana vuonna Hämeen taidepalkinnon. Sen luonnehditaan taiteilijan tyyliä ja ansioita:
*Kirveen teokset ovat suuria ja tyyli omintakeista ja tunnistettavaa. Ohuet kahdelle päällekkäiselle [[japaninpaperi]]lle painetut värikerrokset saavat värit hehkumaan maalauksellisina ja voimakkaina. – – Kirves on oman tuotantonsa ohella kouluttanut erityistä tukea tarvitsevia opiskelijoita kuva-artesaaneiksi Kaarisillan ammattikoulussa [[Nastola]]ssa. Kymmenvuotinen työ on tuottanut tulosta, ja myös hänen oppilaansa ovat saavuttaneet mainetta.*

## Lähteet

## Aiheesta muualla
* 
*
Wembley Stadiumin rautatieasema

**Wembley Stadiumin rautatieasema** on Chiltern Railwaysin ylläpitämä rautatieasema Brentin alueella Lounais-Lontoossa Yhdistyneessä kuningaskunnassa. Asema sijaitsee noin 400 metrin päässä Wembleyn stadionista Lontoon matkakortin maksualueella 4.

Asemalta on liikennettä Lontoon keskustaan Marylebonen asemalle sekä vastakkaiseen suuntaan High Wycomben ja Birminghamin suuntiin. Wembleyn stadionin ottelupäivinä järjestetään lisäliikennettä.

## Lähteet

## Aiheesta muualla
* Wembley Stadiumin asema Chiltern Railwaysin sivuilla
KetchApp

**KetchApp** on vuonna 2014 perustettu italialainen videopeliyhtiö, joka on erikoistunut mobiilipeleihin. KetchAppin perustivat italialaisveljekset Antoine ja Michel Morcos. Yhtiön ensimmäinen peli oli vuonna 2013 ilmestynyt *Chilly Rush*. Ubisoft ilmoitti syyskuussa 2016 ostaneensa Ketchappin. Vuoteen 2020 mennessä KetchApp oli julkaissut yli 200 peliä.

## Lähteet
Niklas Süle

**Niklas Süle** (s. 3. syyskuuta 1995 Frankfurt am Main) on saksalainen jalkapalloilija, joka edustaa Bundesliigassa pelaavaa Borussia Dortmundia. Oikeajalkainen Süle on pelipaikaltaan keskuspuolustaja.

## Ura
### Seurajoukkueura
Süle edusti nuorten tasolla TSG 1899 Hoffenheimia vuodet 2010–2013. Seuran kakkosjoukkueessa hän pelasi kuusi ottelua vuosina 2012–2013. Debyytti Bundesliigassa ykkösjoukkueessa tapahtui toukokuussa 2013 Hamburger SV:tä vastaan. Tuon ottelun Süle aloitti avauskokoonpanossa. Ensimmäisen Bundesliiga-maalinsa Süle teki marraskuussa 2013 Bayern Müncheniä vastaan. Kaudella 2014–2015 Süle oli ennen loukkaantumistaan vakituinen avauskokoonpanon pelaaja ja yksi Hoffenheimin avainpelaajista. Süle loukkaantui joulukuussa 2014 ja oli sivussa kauden loppuun asti.

Kaudeksi 2017–2018 Süle siirtyi Hoffenheimista Bayern Müncheniin noin 25 miljoonalla eurolla. Sülen sopimus oli viisivuotinen. Hän pelasi ensimmäisellä Bayern-kaudellaan 27 ja toisella 31 ottelua ja teki kumpanakin kautena kaksi maalia. Kolmannella kaudella hän pelasi kahdeksan liigaottelua mutta loukkaantui lokakuussa ja toipui pelikuntoon vasta kansallisen kauden päättäneeseen cupfinaaliin, jossa oli vaihdossa. Mestarien liigassa hän pelasi kaksi alkulohkopeliä sekä neljä viimeistä ottelua Bayernin voittaessa mestaruuden. Kaudella 2020–2021 Süle pelasi 20 liigaottelua ja teki niissä yhden maalin. Seuraavalla kaudella hän teki yhden maalin pelaamissaan 28 liigaottelussa. Süle voitti Bayernissa viisi peräkkäistä Saksan-mestaruutta kausilla 2017–2022, Saksan cupin 2019 ja 2020, DFL-Supercupin 2017, 2018, 2020 ja 2021 sekä seurajoukkueiden maailmanmestaruuden ja UEFA Super Cupin 2020. Hän pelasi viiden kauden aikana Bayernissa kaikkiaan 35 Mestarien liigan ottelua ja teki yhden maalin.

Vuonna 2022 Süle siirtyi Borussia Dortmundiin. Tulokaskaudellaan hän pelasi Bundesliigassa 29 ottelua ja teki kaksi maalia. Mestarien liigassa hän pelasi kahdeksan ottelua.

### Maajoukkueura
Süle on pelannut monissa Saksan nuorten maajoukkueissa. Vuonna 2012 hän oli alle 17-vuotiaiden maajoukkueen kanssa pelaamassa Euroopan-mestaruuskilpailuissa, joista tuli hopeaa. Vuosina 2014–2016 Süle pelasi Saksan alle 21-vuotiaiden jalkapallomaajoukkueessa. Rio de Janeiron kesäolympialaisissa hän pelasi hopeaa saavuttaneen Saksan joukkueen kaikki kuusi ottelua alusta loppuun. Saksan A-maajoukkueessa Süle pelasi ensimmäisen kerran elokuussa 2016 ystävyysottelussa Suomea vastaan. MM-kilpailuissa 2018 hän pelasi yhden ottelun. Vuonna 2021 järjestetyissä EM-kilpailuissa hän pelasi yhdessä ottelussa 17 minuuttia. Hän pelasi täyden ajan Saksan kaikissa kolmessa ottelussa MM-kilpailuissa 2022.

## Lähteet
*